CELEX: 31982R1700
Language: el
Date: 1982-06-24 00:00:00
Title: Κανονισμός (EOK) αριθ. 1700/82 τού Συμβουλίου τής 24ης Ιουνίου 1982 περί τού ανοίγματος, τής κατανομής καί τού τρόπου διαχείρισης κοινοτικής δασμολογικής ποσόστωσης γιά τό ρούμι, τό αράκ καί τήν τάφια τήςης 22. 09 Γ Ι τού Κοινού Δασμολογίου, καταγωγής υπερποντίων χωρών καί εδαφών συνδεδεμένων μέ τήν Ευρωπαϊκή Οικονομική Κοινότητα (1982/83)

Avis juridique important

|

31982R1700

Κανονισμός (EOK) αριθ. 1700/82 τού Συμβουλίου τής 24ης Ιουνίου 1982 περί τού ανοίγματος, τής κατανομής καί τού τρόπου διαχείρισης κοινοτικής δασμολογικής ποσόστωσης γιά τό ρούμι, τό αράκ καί τήν τάφια τήςης 22. 09 Γ Ι τού Κοινού Δασμολογίου, καταγωγής υπερποντίων χωρών καί εδαφών συνδεδεμένων μέ τήν Ευρωπαϊκή Οικονομική Κοινότητα (1982/83)  

Επίσημη Εφημερίδα αριθ. L 189 της 01/07/1982 σ. 0004 - 0005

***** ΚΑΝΟΝΙΣΜΟΣ (ΕΟΚ) αριθ. 1700/82 ΤΟΥ ΣΥΜΒΟΥΛΙΟΥ  της 24ης Ιουνίου 1982  περί του ανοίγματος, της κατανομής και του τρόπου διαχείρισης μιας κοινοτικής δασμολογικής ποσόστωσης για το ρούμι, το αράκ και την τάφια της διάκρισης 22.09 Γ Ι του Κοινού Δασμολογίου, καταγωγής υπερποντίων χωρών και εδαφών συνδεδεμένων με την Ευρωπαϊκή Οικονομική Κοινότητα (1982/83)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 136,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το παράρτημα ΙΧ,  την πρόταση της Επιτροπής,  Εκτιμώντας:  ότι το παράρτημα ΙΧ της αποφάσεως 80/1186/ΕΟΚ προβλέπει ότι το ρούμι, το αράκ και η τάφια εισάγονται στην Κοινότητα άνευ δασμών εντός των ορίων μιας κοινοτικής δασμολογικής ποσόστωσης· ότι η ετήσια κοινοτική ποσότητα πρέπει να καθορισθεί με αφετηρία μια ετήσια βασική ποσότητα, υπολογιζόμενη σε εκατόλιτρα καθαρού οινοπνεύματος, ίση προς το ύψος των εισαγωγών που πραγματοποιήθηκαν κατά τη διάρκεια του καλύτερου των τελευταίων τριών ετών για τα οποία υφίστανται στατιστικά στοιχεία, και στην οποία ποσότητα εφαρμόζεται ένας συντελεστής αυξήσεως 18 %· ότι αυτός ο συντελεστής δύναται να τροποποιηθεί υπό το πρίσμα ορισμένων κριτηρίων· ότι η περίοδος ποσοστώσεως εκτείνεται από 1ης Ιουλίου μέχρι 30 Ιουνίου του επομένου έτους· ότι πρέπει να ανοιχθεί αυτή η κοινοτική δασμολογική ποσόστωση για την περίοδο από 1ης Ιουλίου 1982 μέχρι 30 Ιουνίου 1983·  ότι από τις κοινοτικές στατιστικές των ετών 1979 έως 1981 προκύπτει ότι οι μεγαλύτερες κοινοτικές εισαγωγές των εν λόγω προϊόντων, καταγωγής των προαναφερομένων χωρών και εδαφών, πραγματοποιήθηκαν το 1979, δηλαδή ανήλθαν σε 59 796 εκατόλιτρα καθαρού οινοπνεύματος· ότι, λαμβάνοντας υπόψη την κατανάλωση και την παραγωγή στα πλαίσια της Κοινότητας και την ανάπτυξη των συναλλαγών εντός αυτής, καθώς και μεταξύ αυτής και των εν λόγω χωρών και εδαφών και των κρατών της Αφρικής, της Καραϊβικής και του Ειρηνικού, δύναται να καθορισθεί ο συντελεστής αυξήσεως για την εν λόγω περίοδο ποσοστώσεως στο 18 %· ότι, συνεπώς, η ποσότης της κοινοτικής δασμολογικής ποσόστωσης για την περίοδο από 1ης Ιουλίου 1982 έως 30 Ιουνίου 1983 πρέπει να καθορισθεί σε 70 559 εκατόλιτρα καθαρού οινοπνεύματος·  ότι ο ιδιαίτερος χαρακτήρας των προϊόντων αυτών και η ευαίσθητη θέση τους στην αγορά της Κοινότητας επιβάλλει την κατ ' εξαίρεση πρόβλεψη συστήματος χρησιμοποιήσεως που θα στηρίζεται σε μία μόνη κατανομή των Κρατών μελών·  ότι, λαμβάνοντας υπόψη την πραγματική εξέλιξη των αγορών των προϊόντων αυτών, τις ανάγκες των Κρατών μελών και τις οικονομικές προοπτικές για την εξεταζόμενη περίοδο, το κατ' ογκο ποσοστό συμμετοχής στην ποσόστωση κατανέμεται ως εξής:  Μπενελούξ 0,200  Δανία 0,100  Γερμανία 99,149  Ελλάδα 0,001  Γαλλία 0,100  Ιρλανδία 0,200  Ιταλία 0,050  Ηνωμένο Βασίλειο 0,200·  ότι είναι σκόπιμο να παρακολουθείται η εξέλιξη των εισαγωγών των προϊόντων αυτών στην Κοινότητα·  ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί στην οικονομική αυτή ένωση μπορεί να διεξάγεται από ένα από τα μέλη της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιουλίου 1982 μέχρι τις 30 Ιουνίου 1983, το ρούμι, το αράκ και η τάφια της διακρίσεως 22.09 Γ Ι του Κοινού Δασμολογίου, καταγωγής υπερποντίων χωρών και εδαφών, που αναφέρονται στο άρθρο 1 της αποφάσεως 80/1186/ΕΟΚ, εισάγονται στην Κοινότητα άνευ δασμών εντός των ορίων μιας κοινοτικής δασμολογικής ποσοστώσεως 70 559 εκατολίτρων καθαρού οινοπνεύματος.  2. Οι εφαρμοζόμενοι κανόνες καταγωγής στα προϊόντα της παραγράφου 1 είναι οι οριζόμενοι στο παράρτημα ΙΙ της αποφάσεως 80/1186/ΕΟΚ.  3. Εντός του ορίου του δασμολογικού μεριδίου, όπως εμφαίνεται στο άρθρο 2, η Ελληνική Δημοκρατία εφαρμόζει δασμούς, οι οποίοι υπολογίζονται σύμφωνα με τις σχετικές διατάξεις της πράξεως προσχωρήσεως του 1979, καθώς και του κανονισμού (ΕΟΚ) αριθ. 439/81 (2).  Άρθρο 2  Η δασμολογική ποσόστωση που προβλέπεται στο άρθρο 1 κατανέμεται ως εξής μεταξύ των Κρατών μελών:  1.2 //   // (σε εκατόλιτρα  καθαρής αλκοόλης)  // Μπενελούξ  // 140  // Δανία  // 70  // Γερμανία  // 69 959  // Ελλάς  // 5  // Γαλλία  // 70  // Ιρλανδία  // 140  // Ιταλία  // 35  // Ηνωμένο Βασίλειο  // 140.  Άρθρο 3  1. Τα Κράτη μέλη διαχειρίζονται τα μερίδια που τους χορηγούνται σύμφωνα με τις δικές τους σχετικές διατάξεις.  2. Το ποσοστό εξάντλησης του μεριδίου των Κρατών μελών διαπιστώνεται με βάση τις εισαγωγές των εν λόγω προϊόντων, καταγωγής των χωρών και εδαφών, που παρουσιάζονται στο τελωνείο συνοδευόμενα από δήλωση ελεύθερης κυκλοφορίας.  Άρθρο 4  1. Σύμφωνα με το άρθρο 6 του παραρτήματος ΙΧ της απόφασης 80/1186/ΕΟΚ, οι εισαγωγές των ως άνω προϊόντων καταγωγής υπερποντίων χωρών και εδαφών υπόκεινται σε κοινοτική επιτήρηση.  2. Τα Κράτη μέλη ανακοινώνουν στην Επιτροπή, το αργότερο τη δέκατη μέρα κάθε μήνα, την κατάσταση των εισαγωγών των εν λόγω προϊόντων που πράγματι καταλογίσθηκαν στο μερίδιό τους κατά τη διάρκεια του προηγουμένου μηνός. Για τον σκοπό αυτό λαμβάνονται υπόψη μόνο προϊόντα υπό την κάλυψη δηλώσεως θέσεως σε ελεύθερη κυκλοφορία και συνοδευόμενα από πιστοποιητικά κυκλοφορίας των εμπορευμάτων σύμφωνα με τους κανόνες που καθορίζονται στο άρθρο 1 παράγραφος 2.  3. Η Επιτροπή ενημερώνει τακτικά τα Κράτη μέλη για το ποσοστό εξαντλήσεως της ποσοστώσεως.  4. Εφόσον είναι ανάγκη, μπορούν να γίνονται διαβουλεύσεις κατόπιν αιτήσεως Κράτους μέλους ή με πρωτοβουλία της Επιτροπής.  Άρθρο 5  Η Επιτροπή λαμβάνει τα κατάλληλα μέτρα για την εξασφάλιση της εφαρμογής του παρόντος κανονισμού, σε στενή συνεργασία με τα Κράτη μέλη.  Άρθρο 6  Ο παρών κανονισμός αρχίζει να ισχύει από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 24 Ιουνίου 1982.  Για το Συμβούλιο  Ο Πρόεδρος  F. AERTS  (1) ΕΕ αριθ. L 361 της 31. 12. 1980, σ. 1.  (2) ΕΕ αριθ. L 53 της 27. 2. 1981, σ. 19.